Atrof-muhitning ifloslanish darajasi holatini baholash mexanizmlari takomillashtiriladi. Bu haqda Harakatlar strategiyasini “Yoshlarni qo‘llab-quvvatlash va aholi salomatligini mustahkamlash yili”da amalga oshirishga oid davlat dasturi loyihasida aytilgan. Qayd etilishicha, normativ-huquqiy hujjat loyihasi ishlab chiqiladi. Loyihada: 2021–2025 yillarda O‘zbekiston Respublikasida atrof-muhit monitoringi dasturini tasdiqlash;   korxonalarda atrof-muhitning ifloslanish manbalari monitoringi va davlat ekologik nazoratini o‘rnatish;   atrof-muhit monitoringi tizimining ishlash sifatini oshirish;   atrof-muhitning ifloslanish darajasi holatini muntazam baholash va prognoz qilishni ta’minlash nazarda tutiladi. Bajarish muddati - 2021 yil 1 aprel, mas’ullar - Davlat ekologiya qo‘mitasi, Moliya vazirligi, Suv xo‘jaligi vazirligi, Qishloq xo‘jaligi vazirligi, Sog‘liqni saqlash vazirligi, Iqtisodiy taraqqiyot vazirligi, O‘zgidromet, manfaatdor vazirlik va idoralar .